
                                             Podgorica, avgust 2026. godine


UVOD


Ovaj priručnik ima za svrhu da Vam pruži smjernice za lakše i efikasnije izvršavanje obaveza utvrđenih Ugovorom o realizaciji Pilot programa osposobljavanja korisnika materijalnog obezbjeđenja “Izaberi svoj put“ koji čini njegov sastavni dio.


IMPLEMENTACIJA PROGRAMA

Zaključenjem ugovora sa Zavodom za zapošljavanje Crne Gore, postali ste izvođač programa čime ste preuzeli odgovornost za njegovu blagovremenu i pravilnu realizaciju.

Implementacija programa sastoji se od nekoliko poslovnih procesa, koji uključuju:

· pripremne aktivnosti;
· operativne aktivnosti;
· administraciju i izvještavanje.

U obavezi ste da realizujete sve ugovorne obaveze preuzete zaključenim Ugovorom sa Zavodom.

	
Najčešće greške u realizaciji programa događaju se iz razloga što se izvođači ne upoznaju sa sadržajem ugovora u cjelosti.  





PRIPREMNE AKTIVNOSTI

Ugovorom ste preuzeli odgovornost da sa realizacijom programa započnete najkasnije u roku od 30 dana od dana zaključenja ugovora.

Realizacija programa započinje danom stupanja učesnika na rad. 

Datumu početka realizacije programa prethodi izbor učesnika i zaključivanje ugovora o radu sa izabranim učesnicima programa.

U obavezi ste da dostavite Zavodu prijavu o slobodnom radnom mjestu – obrazac E1, saglasno broju i strukturi učesnika programa koju ste naveli u prijavi za realizaciju programa osposobljavanja. 

U napomeni prijave navedite:

· da se radno mjesto odnosi na zapošljavanje u Pilot programu osposobljavanja korisnika materijalnog obezbjeđenja “Izaberi svoj put“,
· opštinu realizacije programa i
· da lica koja podnose prijavu na radno mjesto treba da dostave uvjerenje o pripremljenosti i pripadnosti ciljnoj grupi programa, izdato od strane Zavoda.


U saradnji sa Zavodom izvršićete izbor učesnika iz kategorije lica pripremljenih za zapošljavanje u programu, a saglasno broju i strukturi učesnika koju ste naveli u prijavi za realizaciju programa. 

Prije zaključivanja ugovora o radu sa izabranim učesnikom dostavićete Zavodu spisak (ime i prezime, jmb) lica koja su podnijela prijave na slobodno radno mjesto, kao i spisak lica koja predlažete za zapošljavanje u programu. 

Spisak prijavljenih lica i spisak lica predloženih za zapošljavanje (ime i prezime, jmb), u zavisnosti od opštine realizacije programa, dostavljate na jednu od navedenih e-mail adresa:

· Pljevlja i Žabljak – nada.beljkas@zzzcg.me 
· Bijelo Polje, Kolašin i Mojkovac– milka.boskovic@zzzcg.me  
· Berane, Andrijevica – emir.krasnic@zzzcg.me
· Rožaje i Petnjica - haris.zejnelagic@zzzcg.me 
· Plav i Gusinje - mirza.medunjanin@zzzcg.me
· Podgorica, Danilovgrad, Cetinje, Zeta i Tuzi – dragica.scekic@zzzcg.me 
· Nikšić, Šavnik i Plužine -  aleksandra.radulovic@zzzcg.me
· Bar, Budva i Ulcinj – zeljko.rolovic@zzzcg.me
· Herceg Novi, Tivat i Kotor – zeljko.stozinic@zzzcg.me

Zavod će provjeriti da li ste za zapošljavanje predložili lice koje odgovara ciljnoj grupi iz Vaše prijave i obavijestiti Vas o rezultatima provjere, u roku od tri dana od dana prijema predloga.  

Zaključujute  ugovor o radu samo sa licima za koja ste dobili saglasnost od strane Zavoda,  u trajanju navedenom u prijavi za realizaciju programa, sa stupanjem na rad danom početka realizacije programa na terenu. 

 OPERATIVNE AKTIVNOSTI 

Kopiju/e ugovora o radu dostavljate Zavodu, najkasnije u roku od pet dana od dana zaključenja ugovora.

U obavezi ste da, u zakonski utvrđenim rokovima, učesnike programa prijavite na obavezno socijalno osiguranje, kao i da dostavite Zavodu kopije prijava na obavezno socijalno osiguranje učesnika, najkasnije do petog u drugom mjesecu realizacije programa. Takođe, u obavezi ste da obezbijedite i sprovedete zaštitu učesnika za vrijeme trajanja programa, u skladu sa zakonom, propisanim mjerama i normativima zaštite na radu.

Uplaćeno osiguranje za slučaj povrede učesnika programa na radu, dokazujete kopijom polise osiguranja i izvodom iz banke, koje dostavljate Zavodu uz kopije ugovora o radu, odnosno pet dana od dana zaključenja ugovora o radu sa učesnicima programa.

U obavezi ste da u toku cijelog trajanja programa angažujete jednog mentora sa nivoom kvalifikacije obrazovanja ne nižim od nivoa kvalifikacije obrazovanja učesnika programa i sa najmanje tri godine radnog iskustva, radi osposobljavanja učesnika. Troškove mentorstva finansirate iz sopstvenih sredstava. 
U obavezi ste da dokaz o angažovanju mentora (odluku ili ugovor) dostavite Zavodu uz kopiju ugovora o radu  zaključenih sa učesnicima programa.
U cilju utvrđivanja načina sprovođenja programa, u obavezi ste da sačininite plan realizacije konkretnih aktivnosti za osposobljavanje učesnika za obavljanje poslova određenog/ih radnog/ih mjesta (u daljem tekstu: Operativni plan).  

Operativnim planom definišete:

· konkretne i mjerljive ciljeve osposobljavanja, tj. koje će nove vještine i sposobnosti učesnik steći po završetku osposobljavanja;
· ključne aktivnosti koje učesnik treba da izvrši uz vodstvo mentora;
· ključne resurse koje ćete staviti na raspolaganje učesniku programa (alate, priručnike i slično);
· zadatke koje će vršiti učesnik i 
· očekivane ishode, tj. rezultate realizacije programa. 

Ukoliko realizujete program osposobljavanja za rad na različitim radnim mjestima, odnosno radnim mjestima sa različitim nivoima obrazovanja, potrebno je da sačinite operativne planove za svako zanimanje odnosno nivo obrazovanja, posebno. 

Po sačinjavanju Operativnog plana treba da upoznate učesnike sa sadržajem i dinamikom sprovođenja planiranih programskih aktivnosti. 

	
Uspješnost programa u velikoj mjeri zavisi od dobro isplaniranih programskih aktivnosti. 




Danom početka realizacije programa sprovodite aktivnosti na način i u rokovima koje ste utvrdili Operativnim planom. 

Obaveza Vam je i da Operativni plan dostavite Zavodu, u roku od pet dana od dana početka realizacije programa, radi njegovog praćenja od strane Zavoda.

Tokom realizacije programa, redovno ćete pratiti angažovanje učesnika u aktivnostima utvrđenim Operativnim planom i voditi dnevnu evidenciju njihovog prisustva, na način utvrđen obrascem – evidencija prisustva učesnika, koji je sastavni dio ovog priručnika. 

Ukoliko učesnik napusti program, u obavezi ste da o nastaloj promjeni obavjestite Zavod i dostavite kopiju rješenja o prestanku radnog odnosa učesnika programa, u roku utvrđenom ugovorom. 

U slučaju uplate sredstava za period realizacije programa po prestanku radnog odnosa učesnika sa kojim ste raskinuli ugovor o radu, u obavezi ste da izvršite povraćaj sredstava uplaćenih od strane Zavoda, na račun broj: 907-83001-19– ostali prihodi Zavoda – podračun Državnog trezora, sa pozivom na arhivski broj ugovora.

	
Zavod će kontinuirano pratiti proces realizacije programa, administrativno - uvidom u programsku dokumentaciju, odobravanjem izvještaja o napretku, završnog izvještaja i zahtjeva za plaćanje, kao i izlaskom na teren - neposrednim uvidom u način sprovođenja programa na terenu.




[bookmark: _Hlk190683064]Tokom realizacije programa Zavod će izvršiti neposredan uvid u način njegovog sprovođenja na terenu. 

Zavod će izvršiti neposredan uvid u način sprovođenja programa u drugom i četvrtom mjesecu realizacije programa. 

[bookmark: _Hlk190683229]Zavod zadržava pravo da pored redovnih sprovede i vanredne/ad hoc izlaske na teren. 

Planirani izlazak na teren se najavljuje izvođaču najkasnije tri dana prije dana posjete, izuzev vanrednih/ad hoc posjeta, kada bi prethodna najava obesmislila svrhu izlaska na teren. 

Obaveza Vam je da omogućite predstavnicima Zavoda pristup mjestu realizacije programa, uvid u način sprovođenja programskih aktivnosti, neposrednu komunikaciju sa učesnicima i njihovo anketiranje radi prikupljanja informacija o prilagođenosti programskog sadržaja potrebama i očekivanjima učesnika. Zavod će izvršiti provjeru i utvrditi: 

· da li su učesnici od strane izvođača upoznati sa sadržajem i dinamikom sprovođenja programskih aktivnosti utvrđenih Operativnim planom prije početka njegove realizacije;
· da li učesnici redovno prisustvuju i izvršavaju programske zadatke; 
· da li izvođač uredno vodi dnevnu evidenciju prisustva učesnika;
· da li izvođač sprovodi programske aktivnosti dinamikom utvrđenom operativnim planom i vodi dnevnu evidenciju sprovedenih aktivnosti;
· da li su učesnicima obezbjeđeni prostorni i tehnički uslovi za sprovođenje programskih sadržaja;
· da li je angažovan mentor – lice odgovorno za usvajanje programskog sadržaja učesnika i za postizanje planiranih programskih ishoda;
· da li je učesnicima obezbijeđeno mentorstvo shodno ugovorenom fondu časova na dnevnom / nedeljnom nivou; 
·  i sl.
O izvršenom neposrednom obilasku, predstavnik Zavoda sačinjava pisani nalaz, u kojem navodi izvršene radnje, opisuje zatečeno stanje, eventualne nedostatke ili uočene nepravilnosti, predložene mjere za njihovo otklanjanje sa rokom u kojem je izvođač dužan da ih sprovede. Najkasnije po isteku ostavljenog roka za izvršenje određene aktivnosti, izlazak na teren će se ponoviti. 

Vanredni/ad hoc izlasci na teren sprovode se kada:

· nalaz neposrednog obilaska nije uredan;
· tokom redovnog obilaska nijesu prisutni svi učesnici;
· rezultati obrađenih upitnika ukazuju na nizak nivo zadovoljstva učesnika realizacijom programa;
· nastupe okolnosti koje otežavaju ili onemogućavaju izvršenje ugovornih obaveza uopšte.  

Takođe, vanredni/ad hoc izlasci na teren mogu se vršiti i mimo postojanja navedenih razloga i mogu biti sprovedeni od strane predstavnika Centralne Zavoda za zapošljavanje.

Ukoliko tokom realizacije programa nastupe okolnosti koje otežavaju ili onemogućavaju njegovo sprovođenje na način i u rokovima utvrđenim Operativnim planom dužni ste da bez odlaganja obavijestite Zavod o:

· nastaloj promjeni;
· razlogu promjene;
· uticaju promjene na ispunajvanje ciljeva programa, kao i o 
· uticaju promjene na ostvarivanje rezultata realizacije programa.

U slučaju nastale promjene, u obavezi ste da prije implementacije korektivnih programskih aktivnosti Zavodu podnesete zahtjev za izmjenu i dobijete odobrenje zahtjevane izmjene. 
       
Po zahtjevu za izmjenu Zavod će odlučiti u roku od 10 dana od dana njegovog prijema.

Ukoliko se nastale promjene odnose na prestanak radnog odnosa učesnika, usled čega imate potrebu da uključite novog učesnika, izbor novozaposlenog učesnika ćete izvršiti u saradnji sa Zavodom, na način i pod uslovima opisanim u ovom pripručniku. 

Vaša obaveza je da novozaposlenog učesnika osposobite i zaposlite na poslovima na kojima je bio angažovan učesnik koji je napustio program, kao i da sa novozaposlenim licem  zaključite ugovor o radu, u trajanju u kojem je bio zaključen ugovor sa učesnikom koji je napustio program. 

U navedenoj situaciji, Zavod će finansirati realizaciju programa u ukupnom ugovorenom trajanju, uključujući i period finansiranja učesnika koji je napustio program. 

Dakle, ukoliko tokom trajanja programa uključite novog učesnika snosite troškove realizacije programa za novouključenog učesnika za onaj period za koji je Zavod već izvršio isplatu sredstava za učesnika koji je napustio program.

U zakonom utvrđenim rokovima vršićete isplate zarada učesniku programa i uplate pripadajućih poreza i doprinosa za obavezno socijalno osiguranje.

Za vrijeme izvršenja ugovora, Zavodu mjesečno dostavljate dokaze o isplaćenim zaradama i uplaćenim porezima i doprinosima za obavezno socijalno osiguranje učesnika programa – izvod iz banke. U trećem mjesecu realizacije programa dokazujete izvršenu isplatu za prvi kalendarski mjesec, u četvrtom za drugi kalendarski mjesec i tako redom do posljednjeg mjeseca izvršenja ugovora zaključenog sa Zavodom, u kojem dokazujete isplatu zarada za prethodni mjesec.

Ukoliko Zavodu ne dostavite dokaze o izvršenim ugovornim obavezama, Zavod stiče pravo na naknadu troškova nastalih u vezi izvršavanja svog dijela ugovornih obaveza.

Izmjene i dopune ugovora o realizaciji programa vršiće se uz obostranu saglasnost, sporazumno i u pisanoj formi, a na osnovu odobrenog zahtjeva za izmjenu.

Do raskida ugovora može doći ukoliko jedna od ugovornih strana ne izvršava svoje obaveze u rokovima i na način predviđen ugovorom. O namjeri jednostranog raskida ugovora potrebno je drugu ugovornu stranu obavijestiti pisanim putem, uz navođenje razloga.

Za svako utvrđeno kršenje ugovornih obaveza, Zavod će Vam u roku od osam dana od dana kada je ono utvrđeno, uputiti pisano obavještenje sa pozivom na usklađivanje sa ugovornim obavezama u primjerenom roku. Ukoliko u ostavljenom roku ne postupite u skladu sa zahtjevanim ili pisanim putem ne ospori navode o kršenju ugovornih obaveza, Zavod stiče pravo na raskid ugovora. 

Izjava o raskidu ugovora proizvodi pravno dejstvo od dana kada ju je druga strana zaprimila.

Finansijska podrška Zavoda na nivou poslodavca je uslovljena brojem učesnika programa, radnim mjestom za koje se učesnik osposobljava i dužinom trajanja radnog vremena u radnoj sedmici (puno ili nepuno radno vrijeme).

Opravdani trošak Zavoda je zarada učesnika programa zaposlenih na puno/nepuno radno vrijeme za period rada do šest mjeseci koju ostvaruju po osnovu ugovora o radu zaključenog u najkraćem trajanju od šest mjeseci. 

Poslodavac, nezavisno od stvarnih troškova realizacije programa, ostvaruje pravo na mjesečni iznos finansijske podrške do:
· 727,00 € po učesniku zaposlenom na radnom mjestu za koje je predviđen I, II, III, IV ili V nivo kvalifikacije obrazovanja, na puno radno vrijeme;
· 365,00 € po učesniku zaposlenom na radnom mjestu za koje je predviđen I, II, III, IV ili V nivo kvalifikacije obrazovanja, na nepuno radno vrijeme;
· 980,00 € po učesniku koji se osposobljava i zapošljava na radnom mjestu za koje je predviđen VI ili VII nivo obrazovanja, na puno radno vrijeme;
· 490,00 € po učesniku koji se osposobljava i zapošljava na radnom mjestu za koje je predviđen VI ili VII nivo obrazovanja, na nepuno radno vrijeme;

Zavod pruža navedenu finansijsku podršku u realizaciji programa u trajanju od svih šest mjeseci realizacije Programa.

Visinu naknade za troškove angažovanja mentora određuje i finansira poslodavac.

Ukoliko tokom realizacije programa dođe do smanjenja broja učesnika, finansijska obaveza Zavoda srazmjerno se smanjuje.

Naknada troškova vrši se po osnovu ugovora o realizaciji programa dodjelom pomoći male vrijednosti, tzv. de minimis pomoći, zaključenog između Zavoda i poslodavca kao izvođača programa. 

Isplata sredstava vrši se sljedećom dinamikom: 

· sredstva u iznosu do 80%, isplaćuju se u roku od 10 dana od dana stupanja učesnika na rad, odnosno od dana početka rada utvrđenog ugovorom o radu koji je poslodavac zaključio sa učesnikom Programa; 
· sredstva u iznosu do 20%, po usvajanju završnog izvještaja od strane Zavoda. 

Sredstvo obezbjeđenja je blanko mjenica i mjenično ovlašćenje koje Izvođač dostavlja Zavodu pri zaključenju ugovora o realizaciji programa. 

ADMINISTRACIJA I IZVJEŠTAVANJE

Tokom realizacije ugovora, komunikacija između ugovornih strana vršiće se putem pošte, ličnim dostavljanjem dokumenata, putem e-maila ili putem online platforme, na način kojim se može dokazati slanje i prijem informacije ili dokumentacije (povratnica/dostavnica, izvještaj/potvrda o uspješnom slanju elektronske pošte i sl.). 

	
Blagovremena i efikasna komunikacija između ugovornih strana, ključ je uspješnog sprovođenja programa. 



Mogućnost određivanja tačnog dana dostavljanja dokumentacije, važna je za određivanje da li je odnosna aktivnost izvršena u roku ili izvan njega. Ovo je posebno važno za rokove čije nepoštovanje dovodi do štetnih posljedica.

Za dokumenta proslijeđena elektronskim putem, Zavod će Vam bez odlaganja dostaviti elektronsku potvrdu o datumu prijema sa informacijom o dodijeljenom arhivskom broju.  Ukoliko se dokument podnijet u elektronskom obliku iz tehničkih razloga ne može pročitati ili na drugi način koristiti, bez odlaganja ćete biti o tome obavještava i omogućiće Vam se da ga u primjerenom roku dostavite u papirnoj formi. Akt dostavljen u papirnoj formi, smatraće se da je podnijet danom dostavljanja u elektronskom obliku.
	Kada je rok određen na dane, u rok se ne računa dan u koji pada događaj od kojeg treba računati trajanje roka, već se za početak roka uzima prvi idući dan.

Početak i tok rokova ne sprečavaju nedelja i dani državnih praznika. Ako posljednji dan roka pada u nedelju ili na dan državnog praznika, rok ističe prvog narednog radnog dana.




Vaša obaveza je da Zavodu dostavite izvještaje o stanju i napretku programa i postignutim rezultatima realizacije programa, izvještaje o sprovedenim aktivnostima mentora,  kao i zahtjev za isplatu, na obrascima koji su Vam dostavljeni u prilogu ovog priručnika. 

Zahtjeve za isplatu dostavljate uz ugovore o radu sa učesnicima programa U roku od pet dana po zaključenju i uz završni izvještaj u roku od 15 dana po isteku poslednjeg mjeseca realizacije programa. 

Finansijska podrška Zavoda u realizaciji programa određena je brojem učesnika i dužinom trajanja radnog vremena u radnoj sedmici (puno ili nepuno radno vrijeme).
Ukoliko tokom realizacije programa dođe do smanjenja broja učesnika, srazmjerno se smanjuje i finansijska obaveza Zavoda za realizaciju programa

Izvještaje o napretku dostavljate Zavodu do petog u trećem i petom mjesecu realizacije programa; 

U izvještaju o napretku ćete obavijestiti Zavod o realizovanim aktivnostima, angažovanju učesnika programa na sprovođenju radnih zadataka i poslova utvrđenih Oprativnim planom, postignutim rezultatima u mjesecima za koje izvještavate, licima kojima ste izdali potvrdu o osposobljenosti.

Izvještaj o sprovedenim aktivnostima mentora dostavljate uz izvještaje o napretku.
 
Uz izvještaje o napretku programa dostavljate i dokaze o:

· vođenju dnevne evidencije prisustva učesnika programa i 
· dnevne evidencije o realizovanim aktivnostima utvrđenim Operativnim planom.

Završni izvještaj predstavlja sumarnu ocjenu preduzetih aktivnosti  i postignutih rezultata realizacije programa. Zavodu ga dostavljate najkasnije 15 dana po isteku poslednjeg mjeseca realizacije programa. 

	
Izvještaji pisani na nekom drugom obrascu, kao i ručno pisani izvještaji neće biti odobreni, od strane Zavoda. 



PRILOZI:
· Obrazac 1: Izvještaj o napretku;
· Obrazac 2: Završni izvještaj;
· Obrazac 3: Zahtjev za isplatu;
· Obrazac 4: Evidencija prisustva učesnika programa; 
· Obrazac 5: Zahtjev za izmjenu;
· Obrazac 6: Izvještaj o sprovedenim aktivnostima mentora

